**LīgumS Nr. 8.4/175**

**par automašīnu tehnisko apkopi un remontu**

Rēzeknē 2017.gada 6.martā

**Rēzeknes novada pašvaldība**, reģistrācijas Nr.90009112679,turpmāk – **Pasūtītājs**, no vienas puses, un **sabiedrība ar ierobežotu atbildību „VEDA S”**, reģistrācijas Nr.52403005861, turpmāk – **Izpildītājs**, no otras puses, abi kopā vai katrs atsevišķi turpmāk arī **Puses** vai **Puse**, pamatojoties uz iepirkuma „Automašīnu tehniskā apkope un remonts Rēzeknes novada pašvaldības administrācijas vajadzībām” (identifikācijas Nr. RNP 2017/4) rezultātiem, turpmāk – **Iepirkums**, un Izpildītāja iesniegto piedāvājumu, noslēdz šādu līgumu, turpmāk – **Līgums**:

1. **Līguma priekšmets**
   1. Pasūtītājs pasūta, bet Izpildītājs apņemas veikt Pasūtītāja automašīnu tehnisko apkopi un remontu, turpmāk – **Pakalpojums**, atbilstoši Līguma un Latvijas Republikas normatīvo aktu prasībām, saskaņā ar Tehnisko specifikāciju (Līguma pielikums Nr.1) un Izpildītāja piedāvājumu Iepirkumā (Līguma pielikums Nr.2).
2. **Līguma summa un norēķinu kārtība**
   1. Kopējā Līguma summa ir **EUR** **16528,93** (**sešpadsmit tūkstoši pieci simti divdesmit** **astoņi *euro*, 93 centi**), pievienotās vērtības nodokļa (PVN 21%) summa – EUR 3471,07 (trīs tūkstoši četri simti septiņdesmit viens *euro*, 07 centi). Līguma summa kopā ar PVN – EUR 20000,00 (divdesmit tūkstoši *euro*, 00 centi).
   2. Kopējā Līguma summā ir iekļautas visas izmaksas, kas saistītas ar Pakalpojuma sniegšanu, tajā skaitā automašīnu nolietoto rezerves daļu demontāžas un jauno rezerves daļu uzstādīšanas izmaksas, rezerves daļu vērtība un ar to iegādi saistītas izmaksas, kā arī visi citi maksājumi, kas saistīti ar Pakalpojuma sniegšanu.
   3. Pakalpojuma vienas darba stundas likme ir noteikta EUR 10,90 (desmit *euro*, 90 centi), PVN 21% – EUR 2,29 (divi *euro*, 29 centi), kopā ar PVN – EUR 13,19 (trīspadsmit *euro*, 19 centi).
   4. Izpildītājs visā Līguma darbības laikā nodrošina Pasūtītājam 20% (divdesmit procentu) atlaidi Pakalpojumam, kura sniegšanā netiek piemērota Līguma 2.3.punktā noteiktā vienas stundas likme.
   5. Izpildītājs nodrošina Pasūtītājam 15% (piecpadsmit procentu) atlaidi automašīnu rezerves daļu iegādei visā Līguma darbības laikā.
   6. Pakalpojuma cena Līguma darbības laikā nevar tikt paaugstināta.
   7. Pakalpojuma apjoms ir atkarīgs no Pasūtītāja finanšu līdzekļiem, Pasūtītājam piederošo automašīnu skaita un to tehniskā stāvokļa. Parakstot Līgumu, Izpildītājs apzinās, ka Pasūtītājam nav pienākums Līguma darbības laikā iepirkt Pakalpojumus no Izpildītāja par visu Līguma 2.1.punktā noteikto Līguma kopējo summu.
   8. Izpildītājs līdz katra mēneša 5.(piektajam) datumam iesniedz Pasūtītājam rēķinu par iepriekšējā mēnesī faktiski sniegto Pakalpojumu (rēķins tiek iesniegts par katru automašīnu atsevišķi).
   9. Pasūtītājs veic samaksu par faktiski sniegto Pakalpojumu, saskaņā ar Līguma nosacījumiem, Izpildītāja norēķinu kontā 30 (trīsdesmit) dienu laikā pēc Pakalpojuma pieņemšanas – nodošanas akta un Izpildītāja rēķina saņemšanas pārskaitot rēķinā norādīto summu.
   10. Izpildītājs rēķinā norāda Pušu rekvizītus, automašīnas nosaukumu, modeli un valsts reģistrācijas numuru, saņemtā Pakalpojuma īsu aprakstu, Līguma numuru, Pakalpojuma cenu, piemēroto atlaidi, kopējo summu bez PVN, PVN summu un kopējo summu ar PVN.
   11. Par Pakalpojuma apmaksas dienu tiek uzskatīta diena, kad Pasūtītājs ir pārskaitījis rēķinā norādīto summu uz Izpildītāja bankas kontu, ko apliecina attiecīgais maksājuma uzdevums.
3. **Pakalpojuma kvalitātes prasības un apjoms**
   1. Izpildītājs apņemas sniegt Pakalpojumu, kura kvalitāte atbilst Līguma un Latvijas Republikas normatīvu aktu prasībām.
   2. Pirms Pakalpojuma apmaksas Pasūtītājam ir tiesības pārliecināties par Pakalpojuma atbilstību kvalitātes un Līguma prasībām, pieaicinot neatkarīgus ekspertus.
   3. Pieaicināto ekspertu pakalpojumus Pasūtītājs apmaksā par saviem līdzekļiem, bet, ja eksperti konstatē Izpildītāja sniegtā Pakalpojuma kvalitātes neatbilstību normatīvo aktu prasībām, Izpildītājs apmaksā ekspertu pakalpojumus, kā arī par saviem līdzekļiem novērš bojājumus un pieļautos trūkumus – sniedz kvalitatīvu un Līgumam atbilstošu Pakalpojumu.
4. **Pakalpojuma sniegšanas nosacījumi**
   1. Pakalpojums tiek sniegts ar Līguma 9.4.punktā norādīto Izpildītāja kontaktpersonu saskaņotajā laikā, kā arī iepriekš nesaskaņotajā laikā darba dienās no plkst.8-00 līdz plkst.17-00 neparedzētajos un neatliekamajos gadījumos (piemēram, automašīnas riepas labošana, montāža, ārējās apgaismes ierīču bojājumu novēršana un tml.).
   2. Nododot automašīnu Izpildītājam Pakalpojuma sniegšanai, Pasūtītājs sagatavo, un Puses paraksta automašīnas pieņemšanas – nodošanas aktu, kurā tiek norādīts Pasūtītāja automašīnas nodošanas datums Pakalpojuma sniegšanai.
   3. Ja Pakalpojuma izmaksas pārsniedz EUR 100,00 (viens simts *euro*, 00 centi), Izpildītājs, saņemot Pasūtītāja automašīnu, vienas darba dienas laikā elektroniski uz Līguma 9.2.punktā norādītas Pasūtītāja kontaktpersonas e-pastu nosūta saskaņošanai Pasūtītāja automašīnas apskates aktu un sniedzamā Pakalpojuma izmaksu tāmi, tajā norādot nepieciešamo darbu veidu, Pakalpojuma sniegšanai paredzamo stundu skaitu, rezerves daļu cenas un to piegādes termiņus, piemērotās atlaides un Pakalpojuma sniegšanas termiņu.
   4. Pēc Līguma 4.3.punktā norādītā automašīnas apskates akta un Pakalpojuma izmaksu tāmes saņemšanas Pasūtītājs vienas darba dienas laikā nosūta Izpildītājam apstiprinājumu Pakalpojuma sniegšanai saskaņā ar tāmi, vai neskaidrību gadījumā – pieprasa no Izpildītāja papildu detalizētu informāciju par paredzamo Pakalpojumu.
   5. Ja Pakalpojuma sniegšanas laikā Izpildītājs konstatē Pasūtītāja automašīnai defektus vai bojājumus, kurus sākotnējā automašīnas apskates laikā nav bijis iespējams noteikt un kuru novēršanai ir nepieciešams veikt papildu darbus, Izpildītājs par to nekavējoties rakstiski paziņo Līguma 9.2.punktā norādītajai Pasūtītāja kontaktpersonai, kā arī saņemot Pasūtītāja piekrišanu veikt papildu darbus, vienas darba dienas laikā iesniedz Pasūtītājam šo darbu izmaksu aprēķinu. Puses savstarpēji rakstiski vienojas par Pakalpojuma izpildes termiņu.
   6. Ja Pakalpojuma sniegšanas laikā Izpildītāja vainas vai neuzmanības dēļ Pasūtītāja automašīnai ir radies kāds defekts vai bojājums, Izpildītājs par to nekavējoties sastāda defekta vai bojājuma aktu, informē Pasūtītāju un par saviem līdzekļiem novērš šo defektu vai bojājumu.
   7. Pakalpojuma pieņemšana notiek, noformējot un abpusēji parakstot Pakalpojuma pieņemšanas – nodošanas aktu.
   8. Par sniegtā Pakalpojuma atbilstību Līguma nosacījumiem Pasūtītājs pārliecinās Izpildītāja klātbūtnē.
   9. Ja Pasūtītājs, pieņemot Pakalpojumu, konstatē, ka Pakalpojums ir nekvalitatīvs un/vai neatbilst Līguma prasībām, tas sastāda un iesniedz Izpildītājam rakstisku pretenziju, kurā norāda konstatētās nepilnības. Pretenzijā norādītās nepilnības Izpildītājs novērš par saviem līdzekļiem vienas nedēļas laikā.
   10. Līguma izpildes gaitā Pasūtītājam ir tiesības pārbaudīt sniegtā Pakalpojuma atbilstību normatīvajos aktos noteiktajām kvalitātes prasībām, pieaicinot neatkarīgus ekspertus. Ja eksperti konstatē, ka Izpildītāja sniegtā Pakalpojuma kvalitāte atbilst normatīvo aktu prasībām – ekspertu pakalpojumus apmaksā Pasūtītājs, bet, ja eksperti konstatē Izpildītāja sniegtā Pakalpojuma kvalitātes neatbilstību – ekspertu pakalpojumus apmaksā Izpildītājs, kuram jānovērš ekspertu konstatētie defekti /trūkumi ar paša spēkiem un par saviem līdzekļiem.
   11. Līguma izpildes vieta – Izpildītāja autoserviss pēc adreses: Latgales ielā 51, Rēzekne, LV-4601.
5. **Garantijas nosacījumi**
   1. Izpildītājs garantē, ka sniegtais Pakalpojums un automašīnām nomainītās rezerves daļas atbilst Līguma un Latvijas Republikas normatīvo aktu prasībām. Izpildītājs ir atbildīgs par visiem bojājumiem un Pasūtītājam nodarītiem zaudējumiem, kas rodas vai var rasties nekvalitatīvi sniegtā Pakalpojuma un/vai nekvalitatīvu automašīnas rezerves daļu dēļ.
   2. Izpildītājs garantē sniegtā Pakalpojuma un nomainīto automašīnu rezerves daļu kvalitāti 12 (divpadsmit) mēnešu laikā.
   3. Par garantijas laikā konstatētajiem bojājumiem vai citiem trūkumiem Pasūtītājs paziņo Izpildītājam, norādot laiku, kad Pasūtītājs ieradīsies pie Izpildītāja akta par konstatētajiem bojājumiem un/vai trūkumiem sastādīšanai. Garantijas laikā Pakalpojums ir bezmaksas.
   4. Izpildītājs apņemas Pasūtītājam pieņemamā termiņā uz sava rēķina novērst garantijas laikā konstatētus bojājumus un/vai trūkumus, kas radušies nekvalitatīvā Pakalpojuma sniegšanas rezultātā pie pareizas automašīnas ekspluatācijas.
   5. Ja Izpildītājs nepamatoti atsakās novērst garantijas laikā konstatētos bojājumus un/vai trūkumus, Pasūtītājam ir tiesības bojājumu un/vai trūkumu novēršanai pieaicināt citu pakalpojuma sniedzēju, kura sniegto pakalpojumu apmaksā Izpildītājs.
6. **Līguma darbība, grozīšana, izbeigšana, strīdu izskatīšana**
   1. Līgums stājas spēkā ar tā parakstīšanas brīdi un ir spēkā līdz Pušu saistību pilnīgai izpildei.
   2. Līguma izpildes laiks – **24** (divdesmit četri) **mēneši** no tā stāšanās spēkā.
   3. Pusēm ir tiesības, savstarpēji vienojoties, veikt grozījumus Līgumā. Visi Līguma grozījumi un papildinājumi jānoformē rakstveidā, attiecīgi tos Pusēm parakstot.
   4. Pusēm ir tiesības izbeigt Līgumu pirms noteiktā termiņa, savstarpēji par to vienojoties.
   5. Pasūtītājam ir tiesības vienpusējā kārtā izbeigt Līgumu, par to iepriekš rakstiski brīdinot Izpildītāju vismaz 10 (desmit) dienas iepriekš.
   6. Pasūtītājs ar rakstisku paziņojumu ir tiesīgs Līgumu izbeigt nekavējoties šādos gadījumos:
      1. ja vairakkārt (vismaz 3 (trīs) reizes) ir konstatētas Pakalpojuma kvalitātes neatbilstības Līguma noteikumiem un/vai Latvijas Republikas normatīvajiem aktiem, ko apstiprina atbilstošs ekspertīzes vai eksperta slēdziens;
      2. ja Izpildītājs palielina Līguma 2.3.punktā noteikto Pakalpojuma vienas darba stundas likmi vai samazina Līguma 2.4. un/vai 2.5.punktā norādīto atlaidi;
      3. ja Izpildītājs nepamatoti atsakās sniegt Pakalpojumu;

6.6.4.ja ir uzsākts vai pasludināts Izpildītāja maksātnespējas vai likvidācijas process, vai apturēta tā darbība.

6.7. Izpildītājam ir tiesības vienpusējā kārtā izbeigt Līgumu, par to iepriekš rakstiski brīdinot Pasūtītāju vismaz 30 (trīsdesmit) dienas iepriekš.

* 1. Jebkurā Līguma pirmstermiņa izbeigšanas gadījumā Izpildītājs sastāda un iesniedz Pasūtītājam norēķinu salīdzināšanas aktu. Pasūtītājam ir tiesības 20 (divdesmit) dienu laikā no norēķinu salīdzināšanas akta saņemšanas iesniegt Izpildītājam savus iebildumus.
  2. Ja Pasūtītājs 20 (divdesmit) dienu laikā no norēķinu salīdzināšanas akta saņemšanas nav iesniedzis Izpildītājam iebildumus, tad šis akts uzskatāms par spēkā esošo, un Izpildītājs ir tiesīgs pieprasīt samaksu, kas tam pienākas atbilstoši norēķinu salīdzināšanas aktam.
  3. Sakarā ar Līguma izpildi radušos strīdus Puses risina sarunu ceļā, vienojoties. Ja Puses nevar vienoties, strīdi tiek risināti tiesā Latvijas Republikā spēkā esošo normatīvo aktu noteiktajā kārtībā.

1. **Pušu pienākumi, tiesības un atbildība**
   1. Puses ir atbildīgas par Līgumā noteikto saistību pienācīgu izpildi.
   2. Gadījumā, ja Izpildītājs nepilda savas saistības noteiktajā termiņā, Pasūtītājs ir tiesīgs pieprasīt līgumsoda samaksu 0,5% (nulle komats pieci procenti) apmērā no nokavētā Pakalpojuma cenas par katru kavējuma dienu, bet ne vairāk kā 10% (desmit procenti) no kopējās Līguma summas.
   3. Gadījumā, ja Pasūtītājs neievēro Līguma 2.9.punktā noteikto norēķinu termiņu, Izpildītājs ir tiesīgs pieprasīt līgumsoda samaksu 0,5% (nulle komats pieci procenti) apmērā no nokavētā maksājuma summas par katru kavējuma dienu, bet ne vairāk kā 10% (desmit procenti) no kopējās Līguma summas.
   4. Pasūtītājs apņemas:
      1. Līgumā noteiktajā kārtībā veikt samaksu par Līguma un Latvijas Republikas normatīvo aktu prasībām atbilstošu Pakalpojumu;
      2. vienas darba dienas laikā no automašīnas apskates akta un sniedzamā Pakalpojuma izmaksu tāmes saņemšanas nosūtīt Izpildītājam apstiprinājumu Pakalpojuma sniegšanai saskaņā ar tāmi, vai neskaidrību gadījumā – pieprasīt no Izpildītāja papildu detalizētu informāciju par paredzamo Pakalpojumu.
   5. Izpildītājs apņemas:
      1. sniegt Pakalpojumu atbilstoši Līguma un Latvijas Republikas normatīvo aktu prasībām;
      2. Pakalpojuma sniegšanai izmantot automašīnu oriģinālās vai analogās rezerves daļas, par to iepriekš vienojoties ar Pasūtītāju;
      3. pēc rezerves daļu nomaiņas nodrošināt veco bojāto detaļu uzrādīšanu Pasūtītājam;
      4. nodrošināt Pasūtītāja automašīnām bezmaksas apsargājamu autostāvvietu Pakalpojuma sniegšanas laikā;
      5. sniegt Pakalpojumu ne ilgāk kā 5 (piecu) darba dienu laikā no Pasūtītāja automašīnas pieņemšanas dienas, ko apliecina Pušu parakstīts automašīnas pieņemšanas –nodošanas akts;
      6. pirms Pakalpojuma sniegšanas ar Līguma 9.2.punktā norādīto Pasūtītāja kontaktpersonu saskaņot Pakalpojuma sniegšanai nepieciešamo automašīnu rezerves daļu cenas, kuras nevar atšķirties no vidējām tirgus cenām vairāk kā par 10% (desmit procentiem);
      7. nekvalitatīva Pakalpojuma sniegšanas gadījumā par saviem līdzekļiem novērst konstatētos bojājumus un/vai trūkumus;
      8. par katru Pasūtītāja automašīnu izveidot datu bāzi, kurā tiek apkopota informācija par visiem Pasūtītāja automašīnām sniegtajiem Pakalpojumiem un pēc Pasūtītāja pieprasījuma iesniegt iepriekš minēto informāciju elektroniski vienas darba dienas laikā.
   6. Gadījumā, ja Līgums nav izpildīts pienācīgi un/vai savlaicīgi, vainīgai Pusei ir pienākums atlīdzināt otrai Pusei tādejādi radušos zaudējumus.
   7. Līgumā noteiktā līgumsoda samaksa neatbrīvo Puses no to saistību pilnīgas izpildes.

**8. Nepārvarama vara**

* 1. Puses nav atbildīgas par Līguma saistību neizpildi vai nepienācīgu izpildi nepārvaramas varas apstākļu iestāšanās gadījumā, kurus Puses nevarēja paredzēt un novērst ar saprātīgiem līdzekļiem, kuri aizliedz vai ierobežo Pušu darbību un tiešā veidā ietekmē saistību izpildi. Šādā gadījumā līgumsaistību izpildes termiņš tiek atlikts uz laiku, kamēr pastāv nepārvaramas varas apstākļi. Tomēr, ja saistību izpilde nepārvaramas varas apstākļu dēļ nav iespējama ilgāk kā 30 (trīsdesmit) dienas, jebkura Puse ir tiesīga pieprasīt Līguma izbeigšanu, nepiemērojot līgumsodu.
  2. Nepārvaramas varas apstākļu iestāšanās ir jāapstiprina ar attiecīgu kompetentas institūcijas izziņu. Pusēm nekavējoties ir jāinformē vienai otru par šādu apstākļu iestāšanos un ir jāveic visi nepieciešamie pasākumi, lai nepieļautu zaudējumu rašanos.
  3. Puses tiek atbrīvotas no zaudējumu atlīdzināšanas pienākuma, ja zaudējumi radušies sakarā ar Līguma saistību pilnīgu vai daļēju nepildīšanu nepārvaramas varas apstākļu dēļ.
  4. Par nepārvaramas varas apstākļiem atzīstami notikumi, kuri nav atkarīgi no Pusēm un tieši attiecas uz Līguma izpildi (piemēram: plūdi, zemestrīces, dabas katastrofas un stihijas, karadarbības, streiki un tml.).

**9. Citi noteikumi**

* 1. Gadījumā, ja Pasūtītājam nepietiek finanšu, tas ir tiesīgs vienpusējā kārtā atkāpties no Līguma, par to brīdinot Izpildītāju 5 (piecas) dienas iepriekš. Šajā gadījumā norēķini tiek veikti par faktiski sniegto Pakalpojumu Līguma izbeigšanas brīdī.
  2. Pasūtītāja kontaktpersona Līguma izpildes laikā – Saimnieciskā nodrošinājuma nodaļas vadītājs.
  3. Līguma 9.2.punktā norādītā kontaktpersona kontrolē Līguma saistību izpildi Līgumā noteiktajā laikā, veidā un kārtībā, atbild par savlaicīgu informācijas apmaiņu, paraksta pavadzīmes un citus Līgumā paredzētus dokumentus.
  4. Izpildītāja kontaktpersona Līguma izpildes laikā.
  5. Līgums sastādīts latviešu valodā uz 5 (piecām) lapām, ar 2 (diviem) pielikumiem: Tehnisko specifikāciju uz 2 (divām) lapām un Izpildītāja piedāvājumu Iepirkumā uz vienas lapas – kopā uz 3 (trim) lapām, 2 (divos) identiskos eksemplāros, pa vienam katrai Pusei.

1. **Pušu rekvizīti un paraksti**

|  |  |
| --- | --- |
| PASŪTĪTĀJS | IZPILDĪTĀJS |
| **Rēzeknes novada pašvaldība**  reģ.Nr.90009112679  Atbrīvošanas aleja 95A, Rēzekne,  LV-4601 | **SIA „VEDA S”**  reģ.Nr.52403005861  adrese: Latgales ielā 51, Rēzekne,  LV-4601 |
|  |  |